နမ်းထိုꩻမားဖြေ့ꩻလီဗုံးသင်္ဘောꩻကွင်ႏ

ဘီ-၂ နမ်းထိုꩻမားဖြေ့ꩻလီဗုံးသင်္ဘောꩻကွင်ႏ () နဝ်ꩻ ထွာဒျာႏ အမေႏရိကန်ႏခမ်းပေါင်ꩻစွုမ်ႏ အယံသွတ်ꩻအနယ်ꩻဗျူဟာ သင်ဘော်ꩻကွင်ႏ ထျꩻဗုံး ဖြေ့ꩻလီစားနဝ်ꩻသွူ။ ဖေႏကဖုဲင်းလဲ့နွောင်ꩻ တနတ်စူခွုမ် ကခꩻအီဒါႏ သင်ဘော်ꩻကွင်ႏဖုံႏ တောမ်ႏ ကအောဝ်ႏဒွိုန်ထပ်ထွိုင်ဒါႏ တလီꩻကွင်ႏခꩻဒုံးစူခွုမ်ဖိုင်ႏယို ဘီ ၂ မေႏတကွင်ႏ ဖေꩻကဖုဲင်းလဲ့နွောင်ꩻ ဖေႏကလွေꩻဖြွဉ်အီအတာႏ မာꩻသေꩻခါꩻတောမ်ႏ ရေဒါဆောမ်ꩻနွောင်ꩻအာႏ ကဆေ့ꩻအီဒါႏ စတဲလ့်အနယ်ꩻပညာႏပွုံႏစံႏနဝ်ꩻသွူ။ စူခွုမ်တနတ်ရိုꩻရိုꩻ တကာႏတဝ်း ဒင်ႏသော့ꩻနွောင်ꩻပါစွဉ်ႏ နျူးကလီးယားစူခွုမ်နဝ်ꩻသွူ။ ကေားဝါးသားအောဝ်ႏပါဝင်ꩻနီတဲင် ဒင်ႏသော့ꩻနွောင်ꩻ အထွူႏပေါင် ၅၀၀(၂၃၀ကီလလိုဂရမ်) ကအဝ်ႏဒါႏ JDAM GPS ကထိန်ꩻတီဗုံး အဖြုံႏ(၈၀) တွမ်ႏ  ပေါင် ၂,၄၀၀ (၁,၁၀၀ကီလိုဂရမ်) ကထွူးဒါႏ B83 နျူကလီးယားဗုံး ၁၆ ဖြုံႏ နဝ်ꩻသွူ။ ဘီ-၂ တလီꩻကွင်ႏနဝ်ꩻ နမ်းထိုꩻမားတလီꩻကွင်ႏအစွိုးအမျိုꩻအကို ထွာအတန်သွတ်ꩻ သင်္ဘောꩻကွင်ႏတဆွိုင်ꩻဒျာႏတဲင် တေားဒင်ႏနွောင်ꩻ အဝ်ႏဟံႏလောင်း ခꩻထင်ႏမို့ꩻလောင်းထာꩻခြေင် standoff weapon ဒုံးကွင်ႏနဝ်ꩻ အဝ်ႏဒျာႏ ဘီ-၂ သင်ဘော်ꩻကွင်ႏ တစွိုးလွုမ်ꩻသွူ။ ဘီ-၂ သင်္ဘောꩻကွင်ႏတဆွိုင်ꩻ ကထဲ့သင်ꩻဒါႏစရိပ်နဝ်ꩻ ၁၉၉၇ ဗာႏ အမေႏရိကန်ႏဒေါ်လာ အောဝ်ႏစွဉ်ႏ ၇၃၇ မီလီယံသွူ။"B-2 Bomber: Cost and Operational Issues Letter Report, GAO/NSIAD-97-181." United States General Accounting Office (GAO), 14 August 1997. Retrieved: 13 December 2018. မိဉ်ႏနပ်တွက်ပါ ဆော့ဖ်ဝဲလ်အစွဲးအကမ်း၊ ထိန်ꩻတီဖျင်ဆင်စရိပ်ဖုံႏ စုခြွဉ်းနဝ်ꩻ တဆွိုင်ꩻယို လို့ပိဉ်  ဒေါ်လာ ၉၂၉ မီလီယံ နဝ်ꩻသွူ။

ကွပ်ထဲ့သင်ꩻစရိပ်လို့အာငါႏတဲင် အမေႏရိကန်ႏဖုင်ႏ ပွိုင်းဝွို့တွမ်ႏယို ကွန်ဂရဲစ်ကို အဝ်ႏဒေါ့ꩻရီလို့ဝင်ꩻသွူ။  ၂၀၁၈ဗာႏနေင်ႏနဝ်ꩻ အမေရိကန်ႏတလီꩻစခန်ꩻဖိုင်ႏအကို ကထေင်းထမ်ႏဒါႏတာႏဝွန်ႏ  ဘီ-၂ နမ်းထိုꩻမားသင်္ဘောꩻကွင်ႏထျꩻဗုံးဖြေ့ꩻလီ အဝ်ႏအဆွိုင်ꩻ ၂၀ တဲင် ဗꩻတွိုႏ ၂၀၃၂ အီႏထေင်းထမ်ႏစွူစွူဒျာႏတာႏဝွန်ႏဖုံႏနဝ်ꩻသွူ။  ဘီ-၂ တလီꩻကွင်ႏ ကွင်ႏဝုဲင်းအထိုပေ အောဝ်ႏ ပေ ၅၀၀၀၀ တဲင် ‌သော့ꩻဗွေထွူမေႏတကွင်ႏဓါတ်ထီနမ်းမန်ꩻ ကွင်ႏလွေꩻနွောင်ꩻ မဲင်ႏ ၆၉၀၀ သွူ။ မိဉ်ႏထဲမ်သော့ꩻထဲင်းနမ်းမန်ꩻတလီꩻလောင်းနဝ်ꩻ ဝါးနွောင်ႏအမဲင်ႏပေါင်ႏ ၁၂၀၀၀ သွူ။ မူလကမာꩻခါတဲ ရေႏရွယ်ႏဒျာႏ ထျꩻအီ နျူးကလိယားဗုံးတာႏလဲ့ တွိုက်ꩻခꩻရေꩻမေႏတကွင်ႏရိုꩻရိုꩻအနေႏ ၁၉၉၉ ဗာႏအကို တွိုက်ꩻခꩻသွုံꩻလွေꩻ ကိုဆိုဗို စဲ့ꩻပွယ်ꩻကိုသွူ။ ဆုဲင်ꩻနဝ်ꩻ  ထေင်းထမ်ႏလွေꩻ တာႏဝန်ႏ အာဖကန်နေတ်သတန်၊ အီရတ် တောမ်ႏ လေတ်ဗျားခမ်းထီကိုဖုံႏသွူ။

အာႏကွိုꩻ

Category:နမ်းထိုꩻမား သင်ဘော်ꩻကွင်ႏ
Category:Northrop aircraft